Til alle klubber i Region SørVest,

***Kampoppsett***

Seriestart nærmer seg og endelig kampoppsett er offentliggjort.

* Endelig kampoppsett for alle regionens seriekamper for aldersklassene

12 år – Juniorserien, samt senior 3. divisjon og lavere for sesongen 2020-21 er publisert på [regionens nettside](https://www.handball.no/system/kamper/?t=t&regionId=506503&s=200904) gjeldende fra 7. september.

* Utsatte kamper i senior, satt uten dato som følge av Covid-19, vil bli berammet av Regionen dersom ikke lagene selv søker omberamming. Vi holder oss oppdatert på retningslinjene satt av myndighetene og all ny informasjon blir lagt ut fortløpende på handball.no, eller tilsendt på mail til klubbene.
* Oppsettet for Aktivitetsserien (9-11 år) er offentliggjort. Vi gjør oppmerksom på at det kan forekomme endringer i arrangementene. Informasjon om eventuelle endringer vil bli sendt ut i god tid før første arrangement.
* Rundedatoer og spillesteder for Intersport 4’er håndball (6-8 år) blir offentliggjort [her](https://www.handball.no/regioner/region-sorvest/kampaktivitet/barnehandball/) i uke 42.

Kampoppsettet finnes fra valget [Kamper](https://www.handball.no/system/kamper/?t=t&regionId=506503&s=200904)på handball.no. Velg Region SørVest og filtrer på klasse (f.eks Jenter 12) i nedtrekks menyen.

* **Sjekk kampoppsettet for ditt lag og pass på at dere alltid forholder dere til oppdatert kampoppsett.**

* **Vi oppfordrer alle å laste ned appen *Min Håndball* og bruke denne for å alltid ha enkel tilgang til kampoppsettet og andre nyttige opplysninger.**

Vi ser at klubbene har jobbet godt med kampoppsettet i høringsperioden og det har kommet inn mange ønsker om endringer fra klubbene. Vi har endret der det var mulig, det vil si der hvor det var enighet mellom lagene og ny tid var avtalt innenfor et tidsrom hvor hall var tilgjengelig. I noen tilfeller har det også vært nødvendig å flytte på kamper uten at lagene har bedt om det for å rette opp feil i det maskinelle oppsettet. I tillegg har vi brukt den siste uken på å legge til ekstra tid mellom kampene oppsatt til og med 01.11.2020, slik at arrangørene lettere skal kunne overholde Covid-19 retningslinjene som foreligger per dags dato. I løpet av høringsfristen har vi også måttet flytte kamper pga dobbelbooking av haller. Vi har av den grunn i noen tilfeller måtte flytte kamper til ny hall og/eller dato uten at klubbene har bedt om dette.

* Trekkinger av lag er oppdatert per 7. september og melding er sendt til oppgitte kontaktpersoner i de aktuelle avdelingene.
* Påmelding av nye lag er registrert og oppdatert per 7. september.

\**Gjelder ikke trukne og påmeldte lag i Aktivitetsserien 9-11 år.*

I de nærmeste ukene vil det kunne forekomme endringer på klokkeslett dersom vi ser at det er for lite tid mellom kampene. I noen tilfeller kan det være nødvendig å flytte kamper til ny dato dersom vi ser at åpningstidene ikke tillater at alle oppsatte kamper kan spilles. Personer med funksjoner på de forskjellige lagene, vil få beskjed om alle flyttinger som angår deres lag via Min Håndball appen.

***Elektronisk kamprapport***

Elektronisk kamprapport skal brukes i aldersklassene fra 12 år og opp til seniornivå. Det skal benyttes Live Standard-versjon for elektronisk kamprapport, med unntak av 12 årsklassen hvor det benyttes Live Enkel-versjon.

Det er mulig å sette opp testkamper for Live-føring hvis klubbene ønsker å øve seg på registreringen. Klubbene må da be om en spesifikk dato for Live-testkamp. Dette kan sendes til oss på e-post.

 ***Seriereglement***

[Seriereglementet](https://www.handball.no/globalassets/region-sorvest/praktisk-info/lover-og-regler/seriereglement-26.05.2020-sesongen-20-211.pdf) er oppdatert i forkant av sesongen og ligger på regionen sin hjemmeside.

**Bruk av spillere på tvers av lag i ungdomshåndballen 12år - Juniorserien i Region SørVest:**

* Dersom en klubb har flere enn ett lag i samme pulje/avdeling skal det være separate spillerstaller.
Det kan i spesielle tilfeller gjøres unntak fra denne regelen.
* Dersom en klubb har lag påmeldt i ulike puljer/avdelinger kan det benyttes spillere på tvers av lagene.
* Dersom en klubb deltar i et sammensatt lag i samme pulje/avdeling som eget rent klubblag, kan det ikke benyttes samme spillere på sammensatt lag og klubblag.

**LYKKE TIL MED SESONGEN!**

Med vennlig hilsen

Julie Brodahl